زلمی خلیلزاد نینگ وظیفه سی دوام ایته دی
اوشبو مطلب نی امریکا قوشمه ایالتلری نینگ ینگی تشقی ایش لر وزیری بلینکن بیلدیردی
امریکا قوشمه ایالتلری نینگ افغانستان بوییچه خاص نماینده سی بولگن زلمی خلیلزاد نینگ اوشبو وظیفه سی ینگی جمهوررئیس جو بایدن رهبریتی ده هم دوام ایته دی.
امریکا قوشمه ایالتلری نینگ ینگی تشقی ایش لر وزیری انتونی بلینکن, ترتیب له گن مطبوعاتی کنفرانسی جریانیده, خلیلزاد نینگ وظیفه سی نینگ دوام ایتیشی نی خواهلیاتگن لیک لری نی معلوم قیلدی.
بلینکن, خلیلزاد نینگ افغانستان ده تینچلیک نینگ اورنه تیلیشی بوییچه سعی و حرکت لری نینگ مهم ایکن لیگی نی بیلدیردی.
میلادی 2020- ییل فبروری آیی ده امریکا قوشمه ایالتلری بیلن طالبان اورته سیده امضالنگن تینچلیک کیلیشووی نی کوریب چیقه دیگن لیک لری نی بیلدیرگن بلینکن, کیلیشووده قیسی موضوع لر و وعده لرنینگ اورین آلگن لیگی نینگ تیکشیریله دیگن لیگی نی معلوم قیلدی.
خلیلزاد, 2018- ییلده امریکا قوشمه ایالتلری نینگ سابق دولت رهبری دونالد ترامپ رهبریتی تامانیدن امریکا نینگ افغانستان بوییچه خاص نماینده سی اوله راق تعین ایتیلگن ایدی.
علاقه لی ینگی لیکلر
ارمنستان اردوسی آذربایجان موضع لری گه قره ته اوق اوزدی
اوشبو حقده آذربایجان مدافعه وزیرلیگی تامانیدن بیانات بیریلدی
pbt_Arab azb_Arab pes_Arab azb_Arab azb_Arab azb_Arab pes_Arab azb_Arab pes_Arab azb_Arab